open-index/open-wikipedia-markdown huggingface dataset:
Madearakwartel

De **Madearakwartel** (wittenskiplike namme: *Coturnix lignorum*) is in útstoarne fûgel út it skift fan 'e hineftigen (*Galliformes*), de famylje fan 'e fazanteftigen (*Phasianidae*) en it skaai fan 'e kwartels of echte kwartels (*Coturnix*). Fan dit bist binne fossile resten weromfûn op Madeara.

## Taksonomy
De Madearakwartel waard foar it earst yn 2019 wittenskiplik beskreaun troch Rando, Alcover, Pieper, Olson, Hernández en López-Jurado. De wittenskiplike namme bestiet út 'e skaainamme *Coturnix*, it Latynske wurd foar  de (gewoane) kwartel (*Coturnix coturnix*), en it soartspesifike diel *lignorum*. Dat lêste is de besitlike namfal fan *lignum*, it Latynske wurd foar "hout". It toponym *Ilha Madeira* betsjut nammentlik yn it Portegeesk "Houteilân". 

## Fersprieding
De Madearakwartel liket yn syn fersprieding beheind west te hawwen ta it eilân Madeara yn Makaroneezje, it sintraal-eastlike diel fan 'e Atlantyske Oseaan, noardwestlik fan Afrika. Madeara is it haadeilân fan 'e ta Portegal hearrende Madeara-arsjipel.

## Uterlike skaaimerken
De earste fynsten fan fossile bonken fan 'e Madearakwartel waarden yn 1994 dien troch de paleöntologen H. Pieper en O. Runze by Ponta de São Lourenço op Madeara. Op basis dêrfan en fan lettere fynsten is fêststeld dat dizze fûgel in slach grutter west hawwe moat as besibben soarten, lykas de libbene (gewoane) kwartel (*Coturnix coturnix*), dy't ek op Madeara foarkomt, de fossile Kanaryske kwartel (*Coturnix gomerae*) fan La Gomera yn 'e Kanaryske Eilannen en de fossile Porto-Santokwartel (*Coturnix alabrevis*) fan it deunby Madeara lizzende eilân Porto Santo. Teffens moat de Madearakwartel oare lichemsferhâldings hân hawwe, mei langere en mear robúste skonken en koartere wjukken. It is dêrmei mooglik dat de Madearakwartel in flechtleaze fûgel wie.

## Utstjerren
De fossilen dy't fan 'e Madearakwartel weromfûn binne, datearje fan 1021–806&nbsp;f.Kr.. It is ûndúdlik wannear't en wêrom't dizze fûgel krekt útstoarn is. Foar de nau besibbe Kanaryske kwartel (*Coturnix gomerae*) wurdt fermoede dat de fêstiging fan 'e minske op 'e Kanaryske Eilannen, earne yn it earste milennium&nbsp;f.Kr., de reden foar it útstjerren wie. Mar Madeara waard pas yn 1418 ûntdutsen en hie foartiid gjin minsklike bewenning, dat yn it gefal fan 'e Madearakwartel giet dy riddenearring net op.

## Sjoch ek
* Kaapverdyske kwartel
* Kanaryske kwartel
* Porto-Santokwartel
Hendrick de Wente

**Hendrick de Wente**, ek Henrick, mooglik deselde as Hendrick van Lochum, wie in Nederlânske bestjoerder yn de 16e iuw.

## Biografy
De Wente soe in Gelderske ealman west hawwe.  Mooglik is er ek te identifisearjen as in Hendrick van Lochum dy't him yn 1515 by de Gelderske troepen fan Jancko Douwama oansleat op wei nei Dokkum. Om 1520 hinne komt De Wente foar as grytman fan Kollumerlân. Yn dat amt folge er ek de Geldersgesinde Gaycke fan Broersma op. De Wente wie mei de abt fan it Kleaster Jeruzalim (Gerkeskleaster) oerienkommen dat er ek ynwenners fan Boerum berjochtsje mocht. Al yn 1523 waard Ballinck fan Phaesma beneamd as opfolger fan De Wente. Ek Fan Phaesma mocht de doarpsrjochters fan Boerum oanstelle. Dochs soe der tusken de lettere grytman Sebastiaan van Schonenburg (stoarn yn Kollum, 1558) en de abt wol in konflikt ûntstean oer de jurisdiksje oer dit gebiet. 

## Sjoch ek
* List fan grytmannen fan Kollumerlân en Nijkrúslân
Kaapverdyske kwartel

De **Kaapverdyske kwartel** (wittenskiplike namme: *Coturnix centensis*) is in útstoarne fûgel út it skift fan 'e hineftigen (*Galliformes*), de famylje fan 'e fazanteftigen (*Phasianidae*) en it skaai fan 'e kwartels of echte kwartels (*Coturnix*). Fan dit bist binne subfossile resten weromfûn yn Kaapverdje.

## Taksonomy
De Kaapverdyske kwartel waard foar it earst yn 2019 wittenskiplik beskreaun troch Rando, Alcover, Pieper, Olson, Hernández en López-Jurado. De wittenskiplike namme bestiet út 'e skaainamme *Coturnix*, it Latynske wurd foar  de (gewoane) kwartel (*Coturnix coturnix*), en it soartspesifike diel *centensis*. Dat lêste is in ferwizing nei it eilân São Vicente, dat yn it Kaapverdysk-Kreoalsk *Son Cent* neamd wurdt, dus *Cent* oanfolle mei it Latynske besitlike suffiks *-ensis*.

## Fersprieding
De Kaapverdyske kwartel liket yn syn fersprieding beheind west te hawwen ta it eilân São Vicente yn 'e Kaapverdyske eilannen. Dat is in arsjipel dy't diel útmakket fan Makaroneezje, yn it sintraal-eastlike diel fan 'e Atlantyske Oseaan. São Vicente is it op ien nei noardwestlikste eilân fan 'e Kaapverdyske eilannen. (Allinne Santo Antão leit noch fierder dy kant út.)

## Uterlike skaaimerken
De earste fynsten fan subfossile bonken fan 'e Kaapverdyske kwartel waarden yn 1997 dien troch de paleöntolooch L.F. López-Jurado by Monte Verde op São Vicente. Op basis dêrfan en fan lettere fynsten is fêststeld dat dizze fûgel fan ferlykbere grutte wie as de libbene (gewoane) kwartel (*Coturnix coturnix*), dy't ek op 'e Kaapverdyske Eilannen foarkomt. Datselde jildt foar de fossile Porto-Santokwartel fan Porto Santo, by Madeara, en de Kanaryske kwartel (*Coturnix gomerae*) fan La Gomera yn 'e Kanaryske Eilannen. De fossile Madearakwartel (*Coturnix lignorum*) fan it eilân Madeara wie in slach grutter as de oare leden fan it skaai fan 'e kwartels (*Coturnix*). De Kaapverdyske kwartel hie koarte wjukbonken dy't derop wize kinne soene dat it in flechtleaze fûgel wie.

## Utstjerren
De subfossile resten dy't fan 'e Kaapverdyske kwartel weromfûn binne, datearje fan 1015–1155 (n.Kr.). Hoewol't de reden fan it útstjerren fan dizze fûgel noch net fêststeld is, fermoedzje saakkundigen dat de ûntdekking fan 'e doe noch ûnbewenne Kaapverdyske Eilannen yn 1466 en de dêropfolgjende kolonisaasje fan 'e arsjipel troch Portegal der wat mei te krijen hawwe. It soe bygelyks skoan kinne dat de direkte oarsaak bestiet út eksoaten dy't troch de minske op São Vicente yntrodusearre binne, bygelyks de brune rôt (*Rattus norvegicus*), de swarte rôt (*Rattus rattus*) of de kat (*Felis catus*). 

## Sjoch ek
* Kanaryske kwartel
* Madearakwartel
* Porto-Santokwartel
Wapen fan Haskerhoarne

It **wapen fan Haskerhoarne** is it wapen fan it doarp Haskerhoarne, yn de Fryske gemeente De Fryske Marren. It wapen waard yn 2007 registrearre.

## Beskriuwing
De blazoenearring fan it wapen is:

*Trochsnien fan sulver en goud, mei oer de trochsnijingsline in reade fersmelle balke, boppe beselskippe fan in springende hazze en in swimmende ein, alles fan read en ûnder fan twa griene ikeblêden, pleatst as in omkearde keper.*

De heraldyske kleuren binne: sulver, goud, kiel (read) en sinopel (grien).

## Symbolyk
* Reade hazze: sprekkend diel fan it wapen, ferwiist nei de plaknamme Haskerhoarne. It diel "hasker" ferwiist nei hazze.
* Reade ein: ferwiist nei de einekoai yn de eardere buorskip (no wenwyk fan De Jouwer) Wyldehoarne.
* Reade balke: ferbyldet de Jousterwei dy't troch it doarp rint.
* Ikeblêden: ferwize nei de bosken yn de omkriten fan it doarp.
* Sulveren fjild: de kleur is keazen om in ienheid te meitsjen mei it wapen fan Aldehaske.
* Gouden fjild: ferwiist nei de sângrûn dêr't it doarp op leit.


Ofbyld:Aldehaske wapen.svg|Wapen fan Aldehaske


## Sjoch ek

Ofbyld:Haskerhorne vlag.svg|link=Bestand:Haskerhorne_vlag.svg|alt=Vlag van Haskerhorne|Flagge fan Haskerhoarne
Ofbyld:Haskerland wapen.svg|Wapen fan Haskerlân
Ofbyld:Skarsterlan wapen.svg|Wapen fan Skarsterlân
Ofbyld:De Fryske Marren wapen.svg|Wapen fan De Fryske Marren
Wapen fan Suwâld

It **wapen fan Suwâld** is it wapen fan it doarp Suwâld, yn de Fryske gemeente Tytsjerksteradiel. It wapen waard yn 1984 registrearre.

## Beskriuwing
De blazoenearring fan it wapen is:

*Yn it swarte in peal fan goud; oan beide kanten trije swimmende sulveren einen, pealswize pleatst.*

De heraldyske kleuren binne: sabel (swart), goud en sulver.

## Symbolyk
* Gouden peal: ferwiist nei de sânrêge wêr't it doarp op leit.
* Swarte fjilden: ferwize nei de feanterij eastlik en westlik fan it doarp.
* Einen: ferwize nei de einekoai westlik fan it doarp.

## Sjoch ek

Ofbyld:Suwâld vlag.svg|link=Bestand:Suwâld_vlag.svg|alt=Vlag van Suawoude|Flagge fan Suwâld
Ofbyld:Coat of arms of Tietjerksteradeel.svg|Wapen fan Tytsjerksteradiel
Wapen fan Twizelerheide

It **wapen fan Twizelerheide** is it wapen fan it doarp Twizelerheide, yn de Fryske gemeente Achtkarspelen. It wapen waard yn 1999 registrearre.

## Beskriuwing
De blazoenearring fan it wapen is:

*Trochsnijd: a. fan goud; oerlutsen fan read, trije kear toske en reitsjende de bopperâne fan it skyld, belein mei in takkebosk, oan beide siden beselskippe fan in heideblom mei rûn it hert fjouwer lytse kroanblêden, pleatst neffens in skean krús, en fjouwer grutte tsjelkblêden, pleatst neffens in rjocht krús, alles fan sulver; b. yn grien in rjochts skean pleatste gouden punt, útgeande fan de linker skyldrâne en de top de rjochter skyldhoeke reitsjende, de punt belein mei in rjochts skean pleatste griene klaver.*

De heraldyske kleuren binne: goud, kiel (read), sulver en sinopel (grien).

## Symbolyk
* Reade skyldhaad en heideblommen: ferwize nei de heide yn de omkriten fan it doarp. De punten ferwize nei de bewenning fan de heide mei it goud as ferwizing nei in bettere takomst.
* Takkebosk: waard brûkt foar in meitsjen fan biezems en as branje.
* Grien fjild: ferwiist nei de greiden yn de omkriten fan it doarp.
* Gouden punt: ferwiist nei it izer fan in ploech.

## Sjoch ek

Ofbyld:Twijzelerheide vlag.svg|link=Bestand:Twijzelerheide_vlag.svg|alt=Vlag van Twijzelerheide|Flagge fan Twizelerheide
Ofbyld:Coat of arms of Achtkarspelen.svg|Wapen fan Achtkarspelen
Wapen fan Easterwierrum

It **wapen fan Easterwierrum** is it wapen fan it doarp Easterwierrum, yn de Fryske gemeente Súdwest-Fryslân. It wapen waard yn 1995 registrearre.

## Beskriuwing
De blazoenearring fan it wapen is:

*Yn azuer in toer fan goud, mei knikte spits, mei twa galmgatten boppe yn de toer, en in smel finster healwei, steande op in terp fan sinopel, belein mei trije peinjes fan goud, pleatst 2 en 1; de toer oan beide siden beselskippe fan in hynstekop mei ôfhingjende moannen, alles fan goud, de rjochter omdraaid.*

De heraldyske kleuren binne: azuer (blau), goud en sinopel (grien).

## Symbolyk
* Toer op terp: ferwiist nei de Toer fan Easterwierrum.
* Hynsterhollen: ferwize nei de hynstemerk fan Easterwierrum.
* Trije peinjes: ferwize ek nei de hynstemerk fan Easterwierrum.

## Sjoch ek

Ofbyld:Easterwierrum vlag.svg|link=Bestand:Easterwierrum_vlag.svg|alt=Vlag van Oosterwierum|Flagge fan Easterwierrum
Ofbyld:Baarderadeel wapen.svg|Wapen fan Baarderadiel
Ofbyld:Coat of arms of Littenseradiel.svg|Wapen fan Littenseradiel
Wapen fan Gytsjerk

It **wapen fan Gytsjerk** is it wapen fan it doarp Gytsjerk, yn de Fryske gemeente Tytsjerksteradiel. It wapen waard yn 1984 registrearre.

## Beskriuwing
De blazoenearring fan it wapen is:

*In skyld fan goud, mei in read skyldhaad; it skyld belein mei trije peallen, fan it ien yn it oar; oer alles hinne in út de grûn skuorde beam fan grien.*

De heraldyske kleuren binne: goud, kiel (read) en sinopel (grien).

## Symbolyk
* Ferspringende stroken: ferwize nei de stroken grûn mei beamwâlen yn de Fryske Wâlden. It boppeste diel fan it skyld ferwiist nei de ikkerbou en it ûnderste diel ferwiist nei de greiden.
* Reade flakken: ferwize nei de bebouwing fan it doarp.
* Gouden flakken: ferwize nei de sângrûn dêr't it doarp op leit.

## Sjoch ek

Ofbyld:Gytsjerk vlag.svg|link=Bestand:Gytsjerk_vlag.svg|alt=Vlag van Giekerk|Flagge fan Gytsjerk
Ofbyld:Coat of arms of Tietjerksteradeel.svg|Wapen fan Tytsjerksteradiel
Flagge fan Readtsjerk

De **flagge fan Readtsjerk** is de flagge fan it doarp Readtsjerk, yn de Fryske gemeente Dantumadiel. De flagge waard yn 2002 registrearre.

It ûntwerp is fan J.C. Terluin.

## Skiednis
De flagge is yn 1977 ûntstien, tagelyk mei de doarpsflaggen fan de Trynwâlden: Aldtsjerk, Gytsjerk en Oentsjerk. Letter waarden ek foar de oare doarpen yn Tytsjerksteradiel in flagge ûntwurpen. Yn 1984 waarden alle doarpsflaggen fan Tytsjerksteradiel registrearre. Omdat Readtsjerk yn Dantumadiel leit, bleau de flagge bûten de markearring en registraasje. Doe't de Fryske Rie foar Heraldyk fernaam dat beide yn likefolle brûkt wurde soene, waard besletten om de registraasje einlings trochgean te litten.

## Beskriuwing
De beskriuwing fan de flagge is:

*Yn read in wite broekingstrijehoeke mei in punt reitsjend oan de flechtside; de wite broekingstrijehoeke belein mei in breedearmich read krús mei in hichte fan 1/5 flaggehichte.*

De kleuren komme út it wapen fan Readtsjerk.

## Symbolyk
* Wite punt: ferwiist nei it dak fan it Readtsjerkje.
* Read krús: ferwiist nei it Readtsjerkje, de tsjerke wêr't it doarp syn namme oan te tanken hat.

## Sjoch ek

Ofbyld:Readstjerk wapen.svg|link=Bestand:Readstjerk_wapen.svg|alt=Wapen van Roodkerk|Wapen fan Readtsjerk
Ofbyld:Flag of Dantumadeel.svg|Flagge fan Dantumadiel
Wapen fan Furdgum

It **wapen fan Furdgum** is it wapen fan it doarp Furdgum, yn de Fryske gemeente De Waadhoeke. It wapen waard yn 2013 registrearre.

## Beskriuwing
De blazoenearring fan it wapen is:

*Yn goud in lizzend read karretsjil, boppe beselskippe fan twa blauwe flaaksblommen mei in gouden knop neist elkoar; in blau skyldhaad, belein mei in gouden nôtier, mei de stâle nei lofts.*

De heraldyske kleuren binne: goud, kiel (read) en azuer (blau).

## Symbolyk
* Weintsjil: oernommen út it wapen fan de famylje Van Camstra, dy't de Camstrastate by it doarp bewenne. Ek is it symboal foar de lânbou yn de omkriten fan it doarp.
* Flaaksblommen: ferwize nei de ferbou fan flaaks yn de omkriten fan it doarp.
* Nôtier: oernommen út it wapen fan Barradiel, de gritenij en gemeente dêr't it doarp eartiidsk part fan wie.


Ofbyld:Camstra wapen.svg|link=Bestand:Camstra_wapen.svg|alt=Het wapen van Van Camstra.|It wapen fan de famylje Van Camstra.
Ofbyld:Barradeel wapen.svg|link=Bestand:Barradeel_wapen.svg|alt=Het wapen van Barradeel.|Wapen fan Barradiel


## Sjoch ek

Ofbyld:Furdgum vlag.svg|link=Bestand:Furdgum_vlag.svg|alt=Vlag van Firdgum|Flagge fan Furdgum
Ofbyld:Franekeradeel wapen.svg|Wapen fan Frjentsjerteradiel
Captain Marvel

## Films
**[[Adventures of Captain Marvel]]*, in Amerikaanske searjefilm út 1941 oer it personaazje fan útjouwerij Fawcett Comics
*''Captain Marvel'' (film), in Amerikaanske film út 2019 oer it personaazje fan Marvel Comics

## Muzyk
*''Captain Marvel'' (album fan Stan Getz), in album fan Stan Getz út 1974
*''Captain Marvel'' (soundtrack), it soundtrackalbum fan 'e film út 2019

## Personaazjes
*Captain Marvel (personaazje fan DC Comics), in superheld út 'e strips fan útjouwerij DC Comics
*Captain Marvel (personaazje fan Marvel Comics), in superheld út 'e strips fan útjouwerij Marvel Comics
*Captain Marvel (amalgaam), in amalgaam fan 'e superhelden út 'e strips fan 'e útjouwerijen DC Comics en Marvel Comics
Diet Huberpriis

De **Diet Huberpriis** is in priis foar de bêste Fryske yllustrator. De priis is neamd nei de (berneboeke)skriuwster en yllustrator Diet Huber (1924-2008), bekend fan ûnder oare de faak werprinte *Tutte mei de linten* (1955). De priis waard yn 2022 foar it earst útrikt.

De Diet Huberpriis wurdt takend oan de makker fan de bêste yllustraasjes fan in yn boekfoarm útjûn Frysk berneboek. It giet om yllustraasjes fan boeken foar bern oant en mei 12 jier dy't yn de trije jier foarôfgeand oan de priisútrikking útjûn binne. De earste trije sjueryleden wiene assistint-konservator fan Museum Belvédère Susan van den Berg, byldzjende keunstekspert Margaretha Cats en berne- en jeugdboekeskriuwer Dolf Verroen. 

De priis, besteande út in bedrach fan € 2000 en in sertifikaat, wurdt ien kear yn de trije jier útrikt en is makke troch Stichting Frysk Letterkundich Museum en Dokumintaasjesintrum (FLMD), dat dêrfoar in anonime donaasje krige.

De earste winner wie Mirjam van Houten foar ’’By beppe útfanhûs’’. De sjuery neamde de yllustraasjes net allinne moai fan foarm en kleur, mar lieten mear sjen as de tekst. ‘’It boek is krekt sa’t Diet Huber it sels ek ha woe: ûnferfangber en autentyk, unyk.’’

## Priiswinners
* 2022 – Mirjam van Houten
** *By beppe útfanhûs*
Nijseelânske jolling

De **Nijseelânske jolling**  (*Aythya novaeseelandiae*) is in dûkein fan it skaai jollings (*Aythya*) út de famylje einfûgels (*Anatidae*). De soarte is endemysk op Nij-Seelân.

## Beskriuwing

De relatyf lytse Nijseelânske jolling wurdt yn 'e taal fan 'e Maori *papango, matapouri, titiporangi* of *raipo* neamd. Wyfkes en jerken ha in donker fearrekleed, mar binne ienfâldich fan inoar te ûnderskieden. Jerken ha in swartbrún fearrekleed mei in donkergrien glânzgjende kop, wylst wyfkes folle bruner binne. Jerken ha giele en wyfkes brune eagen en binne wat grutter as wyfkes. Yn 'e briedtiid ha wyfkes in wyt plak by de snaffel. Yn 'e flecht is by wyfkes en jerken in wite streek op 'e wjukken te sjen. Beide skaaien ha in blaugrize snaffel.

De einepiken sitte ynearsten yn fealbrún oant wyteftich dûns en as se wat âlder binne lykje se op 'e wyfkes, mar sûnder it wite plak fan it wyfke by de basis fan 'e snaffel.     

## Fersprieding
Nijseelânske jollings komme sawol op it Noardereilân as it Sudereilân foar yn djippe swietwettermarren, fivers en opslachmarren. Se ha in grut ferspriedingsgebiet, dat lykwols fragmintearre is. De measte fûgels binne yn geskikt biotoop op it Noardereilân te finen. Oars as de oare soarten fan it skaai is it in stânfûgel. Om't de marren yn 'e bergen winterdeis tichtfrieze kinne, sykje guon fûgels de legere gebieten en it iepen wetter op. Somtiden wurde der kloften fan wol 200 fûgels waarnommen. 

## Nêst en iten

It nêst wurdt by it wetter boud. De briedtiid falt tusken oktober en maart. De fiif oant acht, somtiden wol oant fyftjin krêmkleurige aaien wurde yn likernôch fjouwer wiken troch  it wyfke útbret. De piken krûpe nei it útkommen al gau út it nêst en kinne fuortendaliks dûke.      

Se ite wetterplanten, lytse fiskjes, slakken, weakdieren, skaaldieren en ynsekten. Se wurde somtiden by markols (*fulica atra*) sjoen en oannommen wurdt dat se profitearje fan it iten dat nei boppe opwâlet as de markols ûnder wetter nei garnalen sykje. Nij-Seelânske jollings dûke oant 3 m djip en kinne 20 oant 30 sekonden ûnder wetter bliuwe.

## Status
Yn 'e lette en iere 20e iuw naam de populaasje bot ôf troch de ferneatiging fan harren biotoop, de yntroduksje fan rôfdieren en de jacht. De fûgels binne yn 'e briedtiid en fuort dêrnei kwetsber foar predaasje.

De ferbettering kaam nei't se yn 1921 in foar in part beskerme en sûnt 1934 in hielendal beskerme status krigen. Ek de bestriding fan rôfdieren en nij biotoop brochten ferbettering foar de Nijseelânske jolling. Yn Christchurch ûnstie bygelyks in nije populaasje.  

De populaasje waard foar it lêst yn 'e jierren 1990 beöardiele. Doe waard de populaasje op 20.000 fûgels rûsd. Sûnt is it oantal nei alle gedachten tanommen. Op 'e Reade list fan 'e IUCN wurdt de fûgel as net bedrige klassifisearre.

## Keppeling om utens
* Birdlife.
* IUCN.
* Ebird.
* Avibase.
Australyske dûkein

De **Australyske dûkein**  (*Aythya australis*) is in fûgel fan it skaai jollings (*Aythya*) út de famylje einfûgels (*Anatidae*). 

## Beskriuwing
Australyske dûkeinen binne lytser as de measte einen en wurde meast net folle langer as 45 sm. Se binne oer it generaal ek rûner fan foarm as de measte oare einen. Jerken en wyfkes binne op it boppebealchje brún en ha readbrune flanken en in wite búk, dy't meast net te sjen binne as de ein swimt. De efterrânen en hast de hiele ûnderkant fan 'e wjukken binne wyt. De eagen fan it mantsje binne opfallen wyt, de eagen fan it wyfke binne brún.

## Fersprieding

 
Australyske dûkeinen binne algemien yn it súdeasten fan Austraalje, fral yn it Murray-Darling-bekken, mar ek yn 'e wietere gebieten oan 'e kust. Yn normale jierren trekke se net hiel fier, mar as der hiele drûge tiden oanbrekke, kinne se fier trekke. Dan kinne gruttere groepen ek op Nij-Seelân, Nij-Guineä en de Pasifisytske eilannen sjoen wurde. Se kinne dêr dan in skoft bliuwe, somtiden wol twa briedseizoenen.     

De soarte hat in foarkar foar gruttere marren, sompen en rivieren mei djip, stilsteand wetter. Se binne ek wol te sjen yn lytsere rivieren, op splis lân en dobben. Oer it generaal binne se net oan'e kust te sjen. Se wurde meast op wetter en komselden op it lân waarnommen.   

## Iten
Lykas oare soarten dûkeinen sykje se iten troch djip te dûken, wêrby't se faak wol in minút ûnder wette bliuwe kinne. Se litte harren ûnder wetter gliidzje troch harren kop te sakjen en mei harren krêftige swimfluezen dûke se nei djipper wetter om in breed skala oan lytse wetterdierkes te iten, oanfolle mei planten.  

## Status
Se ha in grut ferspriedingsgebiet en de populaasje is stabyl. De IUCN beöardielet de soarte op 'e Reade list as net bedrige. Yn 2023 waard de populaasje tusken 100.000 oant 1.000.000 fûgels rûsd, itjinge likernôch 66.700 oant 667.000 folwoeksen fûgels betsjut. Yn Austraalje is de ein in jachtfûgel. 

## Keppeling om utens
* Birdlife.
* IUCN.
* Ebird.
* Avibase.
MayFlower Studios

De **MayFlower Studios**  of de **MayFlower Film Studios** binne in selsstannich film- en tillefyzjestudiokompleks yn Basildon, yn it Ingelske greefskip Essex, ûnder de reek fan 'e Britske haadstêd Londen. It kompleks, dat bestiet sûnt 1998, hat him spesjalisearre op it mêd fan opnamen ûnder wetter en is sadwaande better bekend as de **Underwater Studio** of de **Underwater Studios**. In grut tal ferneamde films en dramasearjes binne foar in diel yn 'e MayFlower Studios opnommen, mar ek guon realitytillefyzjeprogramma's en fideoclips binne der filme.

## Fasiliteiten
De MayFlower Studios beskikke oer in spesjaal foar it ferrjochtsjen fan opnamen oanleine, fan ferwaarming foarsjoene wettertank, dy't 15&nbsp;m lang is, 10&nbsp;m breed en 6&nbsp;m djip. De ynhâld is 568.500&nbsp;liter wetter en der sitte finsters yn 'e tank, sadat fan bûtenôf tafersjoch op 'e opnamen holden wurde kin. Dêrnjonken omfettet it studiokompleks ek kantoarromte, klaaikeamers (mei dûs) en romme parkeargelegenheid op eigen terrein. Der binne plannen om 'e MayFlower Studios út te wreidzjen mei in (drûch) soundstage foar opnamen út it wetter.

## Produksjes
### Films
In seleksje fan films dy't alteast foar in diel yn 'e MayFlower Studios opnommen binne:
**[[The Man in the Iron Mask (film út 1998)|The Man in the Iron Mask]]* (1998)
**[[Shakespeare in Love]]* (1998)
**[[Star Wars: Episode I – The Phantom Menace]]* (1999)
**[[The Importance of Being Earnest (film út 2002)|The Importance of Being Earnest]]* (2002)
**[[The League of Extraordinary Gentlemen (film)|The League of Extraordinary Gentlemen]]* (2003)
**[[Shanghai Knights]]* (2003)
**[[The Bourne Supremacy (film)|The Bourne Supremacy]]* (2004)
**[[Harry Potter and the Prisoner of Azkaban (film)|Harry Potter and the Prisoner of Azkaban]]* (2004)
**[[The Avengers (film út 2012)|The Avengers]]* (2012)
**[[47 Meters Down]]* (2017)
**[[T2 Trainspotting]]* (2017)
**[[Angel Has Fallen]]* (2019)
**[[47 Meters Down: Uncaged]]* (2019)

### Dramasearjes
In seleksje fan dramasearjes dy't alteast foar in diel yn 'e MayFlower Studios opnommen binne:
**[[Emmerdale (tillefyzjesearje)|Emmerdale]]* (1972–no)
**[[Eastenders]]* (1985–no)
**[[London's Burning (tillefyzjesearje)|London's Burning]]* (1986–2002)
**[[Hollyoaks]]* (1995–no)
**[[Monarch of the Glen (tillefyzjesearje)|Monarch of the Glen]]* (2000–2005)
**[[Absolutely Fabulous]]* (2001–2004 & 2011–2012)
**[[Band of Brothers (tillefyzjesearje)|Band of Brothers]]* (2001)
**[[The Inspector Linley Mysteries]]* (2001–2008)
**[[Merlin (tillefyzjesearje út 2008)|Merlin]]* (2008)
**[[Vera (tillefyzjesearje)|Vera]]* (2011–no)

### Oare tillefyzjeprogramma's
Oare tillefyzjeprogramma's dêr't opnamen foar dien binne yn 'e MayFlower Studios, binne û.o. realitytillefyzjesearjes as *[[Britain & Irelands Next Top Model]]* en *[[Denmark's Next Top Model]]* en de autorubryk *[[Top Gear (tillefyzjeprogramma)|Top Gear]]*. De *[[Wonderland Tour]]* fan Take That is in foarbyld fan in muzykfideo dy't yn it studiokompleks filme is.

## Keppelings om utens
*Offisjele webside fan 'e MayFlower Studios
The Great Gatsby

***The Great Gatsby*** (Ingelsk, "De Grutte Gatsby") is in roman út 1925 fan de F. Scott Fitzgerald, in skriuwer út de Feriene Steaten. Fitzgerald hie it wurk al minoftemear ree yn 1924, mar syn redakteur by Scribner's frege at er der nochris nei sjen woe, dat it duorre oant it folgende jier, 1925, ear't it boek mei in protte oanpassings útkaam.

## Ynhâld
It ferhaal spilet yn 'e simmer fan 1922, fertelt troch Nick Carraway, in man dy't opgroeide yn it Midwesten fan de Feriene Steaten. Hy is in feteraan fan 'e Earste Wrâldkriich en in ôfstudearre oan Yale, mar hy wol in spannender libben. Hy ferfarret nei New York, om in ferkeaper fan obligaasjes te wurden. Hy hiert dêr in hûs yn de lytse mienskip fan West Egg. De persoan dy't neist him wennet is Jay Gatsby, in frjemde man, mar dy't in soad jild hat. Jay Gatsby organisearret faak protte djoere partijen. Nuvernôch, docht de man oan syn eigen partijen net mei. Om't minsken him net kenne, binne der in protte geroften oer Gatsby's wiere identiteit en eftergrûn. Nick rydt út om syn neef Daisy te besykjen yn East Egg. Dêr moetet er har man, Tom Buchanan, dy't in affêre hat mei Myrtle Wilson.

Letter yn 'e simmer wurdt Nick útnoege foar ien fan Gatsby's partijen, dêr't er de man sels moetet. Gatsby is in jonge en sjarmante man. Nick leart dat Gatsby in protte jierren lyn fereale wie op Daisy Wilson, en dat is er ek no noch. Hy bringt in protte nachten troch om oer it wetter fan syn hearehûs te sjen nei it griene ljocht fan Daisy har dok. Hy hopet dat hy by Daisy yndruk meitsje kin mei syn rike libbensstyl en wylde feesten. Gatsby groeide tige earm op, en it is dêrom dat er besocht ryk te wurden; hy tinkt dat er dan partij wêze sil foar Daisy. Hy freget Nick en regel in moeting tusken Daisy en himsels. Nick noeget harren beiden út foar tee, en hja wurde wer fereale, wat liedt ta in affêre.

Tom fernimt fan de affêre, en as eltsenien byelkoar komt yn in hotel, wurdt Daisy twongen en kies. Hja kiest har man, Tom, en de groep begjint nei hûs te riden, dêr't Daisy by yn Gatsby syn auto rydt. By in ûngemak deadet hja Myrtle, mar Gatsby nimt de skuld op himsels om Daisy te rêden. Letter wurdt Gatsby deasketten troch Myrtle har man, George, dy't tinkt dat Gatsby dejinge wie dy't syn frou fermoarde. As George fernimt dat it oars wie, docht er himsels tekoart.

Nick hâldt in begraffenis foar Gatsby, mar al wie de man ferneamd en romhertich, dochs komme der net folle minsken nei syn begraffenis. Nick is lilk en tryst oer alles wat bard is. Hy beslút New York te ferlitten en werom te gean nei it Midwesten.

## Wurdearring
* It ferhaal is ferfilme yn 1974 troch Jack Clayton, en yn 2013 troch Baz Luhrmann.
* *The Great Gatsby* waard yn 1999 opnaam yn Le Monde's 100 boeken fan de iuw.
Flagge fan Ljussens

De **flagge fan Ljussens** is de flagge fan it doarp Ljussens, yn de Fryske gemeente Noardeast-Fryslân. De flagge waard yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:

*Wyt mei in blauwe flechtskeanbaan fan 1/3 flaggehichte; yn de broektop in griene klaver.*

De kleuren komme út it wapen fan Ljussens.

## Symbolyk
* Skeanbaan: oernommen út it wapen fan East-Dongeradiel, de gritenij en gemeente dêr't it doarp eartiidsk part fan wie.
* Klaverblêd: oernommen út it wapen fan de famylje Gerroltsma dy't yn it doarp de Gerroltsmastate bewenne.

Ofbyld:Oostdongeradeel wapen.svg|Wapen fan East-Dongeradiel


## Sjoch ek

Ofbyld:Lioessens wapen.svg|link=Bestand:Lioessens_wapen.svg|alt=Wapen van Lioessens|Wapen fan Ljussens
Ofbyld:East-Dongeradiel vlag.svg|Flagge fan East-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Ulenburghstate

**Ulenburghstate** of **Ulenburch** wie in bûtenpleats noardeastlik fan Ryptsjerk, gemeente Tytsjerksteradiel, oan de Easterdyk. Op it plak fan dat hûs stiet no in pleats.

## Skiednis
Dizze state fan de famylje Van Uilenburch moat al foar 1600 boud wêze. It hûs waard ûnder oare bewenne troch mr. Rombertus fan Uylenburgh út Ljouwert dy't de state brûkte as simmerferbliuw. Rombertus wie de heit fan Saskia fan Uylenburch, dy't op 23 juny 1634 mei de (no) ferneamde skilder Rembrandt van Rijn troude.

Oer it eigendom fan Ulenburch State is yn 1638 noch in juridyske striid fierd troch dr. Gerardus fan Loo, echtgenoat fan en fâd oer Hiske van Uilenburg. Hy wie ek folmachtige fan Rembrandt van Rijn, man fan en fâd oer Saskia van Uilenburg en har broer Idzert fan Uilenburg. De striid waard fierd tsjin dr. Albertus fan Loo, troud mei Neeltje Rommerts (fan Uilenburg?) en His fan Eminga. Gerardus hat dy striid wûn. 
Saskia ferstoar yn 1642. Op 4 oktober 1669 stoar ek Rembrandt.

Fierder binne der gjin gegevens beskikber oer dit hûs, ek net wannear't it ôfbrutsen waard. Op it plak fan de state is nei alle gedachten yn 1708 in pleats boud, tsjûge in stien dy't om 1928 hinne út de gevel fan dizze pleats fallen is. Yn dy stien wie in kastielfront en in poarte úthoud, mei boppe de poarte in ûle en mei de namme Antje Vitringa en it jiertal 1708.
Flagge fan Hichtum

De **flagge fan Hichtum** is de flagge fan it doarp Hichtum, yn de Fryske gemeente Súdwest-Fryslân. It wapen waard yn 1969 registrearre.

It ûntwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*In grien fjild mei in giele diagonale baan dy't fan linksûnder nei rjochtsboppe rint. Oan de mestside de fersmelde flagge fan Wûnseradiel.*

De kleuren komme út it wapen fan Hichtum.

## Symbolyk

* Griene fjild: ferwiist nei de greiden yn de omkriten fan it doarp.
* Fersmelde flagge: flagge fan Wûnseradiel, de gritenij en gemeente wêr't it doarp eartiidsk part fan wie.

Ofbyld:Flag of Wonseradeel.svg|Flagge fan Wûnseradiel


## Sjoch ek

Ofbyld:Hichtum wapen.svg|link=Bestand:Hichtum_wapen.svg|alt=Wapen van Hichtum|Wapen fan Hichtum
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Wapen fan Arum

It **wapen fan Arum** is it wapen fan it doarp Arum, yn de Fryske gemeente Súdwest-Fryslân. It wapen waard yn 1969 registrearre.

## Beskriuwing
De blazoenearring fan it wapen is:

*Yn read in gouden peal, biladen mei trije swarte kammen, boppe-inoar pleatst.*

De heraldyske kleuren binne: kiel (read), goud en sabel (swart).

## Symbolyk

* Kammen: oernommen út it wapen fan de famylje Van Cammingha dy't yn it doarp de Camminghastate bewenne.

Ofbyld:Van Camminga wapen.svg|link=Bestand:Van_Camminga_wapen.svg|alt=Het wapen van Van Cammingha.|It wapen fan de famylje Van Cammingha.


## Sjoch ek

Ofbyld:Arum vlag.svg|link=Bestand:Arum_vlag.svg|alt=Vlag van Arum|Flagge fan Arum
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Opperlandse taal- & letterkunde

**Opperlandse taal- & letterkunde** is in Nederlânsk boek út 1981 dat wijd is oan bysûndere Nederlânske taalferskynsels. It waard skreaun troch `Battus`, ien fan it grut tal pseudonimen fan Hugo Brandt Corstius.

It boek is in bûnte samling fan wurd- en taalboarterijen en taalspultsjes lykas lipogrammen, pangrammen, palindromen en lange wurden. Ferskate bekende taalspultsjes binne yn it wurk sammele, tagelyk mei in soad oare taalkundige rariteiten. De oarspronklike útjefte fan 1981 hat 10 haadstikken (nûmere fan 0 oant en mei 9), wêryn’t op koartswilige wize omsprongen wurdt mei de Nederlânske taal.

## Ynhâld
Yn haadstik 0, titele ''Program, inclusief de Grondnwet van Opperland’’, wurdt útlein wat Opperlânsk is: 
Opperlânsk is Nederlânsk mei fakânsje. Opperlânsk is Nederlânsk sûnder it akelige nut dat oan dy taal no ienris klevet. Opperlânske wurden en Opperlânske sinnen sogge der op it earste each itselde út as Nederlânske wurden en Nederlânske sinnen. Mar Opperlânsk is dan ek bedoeld voor it twadde each.
## Werútjefte
Brant Corstius publisearre yn 2002 in wersjoene edysje mei de taljochting: Twadde, hiel wersjoene, oanfolle, systematisearre, fan nije fouten foarsjoene, abslút allerlêste ynternet-edysje, foar jo downloade yn 676 printe bledsiden.

Dizze twadde edysje befettet 676 haadstikken, nûmere fan aa oant zz. Yn 2007 folge in soart `yndeks` hjirop, Opperlânsk wurdboek.
Flagge fan Wommels

De **flagge fan Wommels** is de flagge fan it doarp Wommels, yn de Fryske gemeente Súdwest-Fryslân. De flagge waard yn 2000 registrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*Yn grien in giele broekskeanbaan mei in dikte gelyk oan 1/2 flaggehichte, de giele baan belein mei in seispuntige stjer, in roas en in Sint-Jabiksskulp, alles fan read.*

De kleuren komme út it wapen fan Wommels.

## Symbolyk

* Yndieling: oernommen út it wapen fan Littenseradiel, de gemeente dêr't it doarp eartiidsk part fan wie.
* Stjer: saneamde "haadstjer", Wommels wie it haadplak fan Littenseradiel.
* Reade roas: oernommen út it wapen fan de famylje Van Jongema dy't yn it doarp ferskate stinzen bewenne.
* Sint-Jabiksskulp: oernommen út it wapen fan de famylje Van Hottinga dy't yn it doarp ferskate stinzen bewenne. De skulp is ek in symboal foar Jakobus de Meardere, patroanhillige fan de Jacobitsjerke fan Wommels.
* Giele baan: de kleur is ek oernommen út de wapens fan de famyljes Van Jongema en Van Hottinga.
* Grien fjild: ferwiist nei de greiden yn de omkriten fan it doarp.

Ofbyld:Coat of arms of Littenseradiel.svg|Wapen fan Littenseradiel


## Sjoch ek

Ofbyld:Wommels wapen.svg|link=Bestand:Wommels_wapen.svg|alt=Wapen van Wommels|Wapen fan Wommels
Ofbyld:Hinnaarderadiel vlag.svg|Flagge fan Hinnaarderadiel
Ofbyld:Littenseradiel flag.svg|Flagge fan Littenseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Wapen fan Longerhou

It **wapen fan Longerhou** is it wapen fan it doarp Longerhou, yn de Fryske gemeente Súdwest-Fryslân. It wapen waard yn 1969 registrearre.

## Beskriuwing
De blazoenearring fan it wapen is:

*Skeandield fan goud en read, mei in ferkoarte krús fan it ien yn it oar.*

De heraldyske kleuren binne: goud en kiel (read).

## Symbolyk
* Dield krús: ferwiist nei it dielen fan de dûmny mei in buordoarp Skettens.

## Sjoch ek

Ofbyld:Longerhouw vlag.svg|link=Bestand:Longerhouw_vlag.svg|alt=Vlag van Longerhouw|Flagge fan Longerhou
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Flagge fan Wynjewâld

De **flagge fan Wynjewâld** is de flagge fan it doarp Wynjewâld, yn de Fryske gemeente Opsterlân. De flagge waard yn 2000 registrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*In giele broeking mei in lingte fan 1/3 flaggehichte, belein mei in oan 1/3 flaggelingte reitsjende ynbûgde broektrapezium mei in boppeside gelyk oan 1/5 flaggehichte; it trapezium belein mei in wite klaver; de flecht ferdield yn trije horizontale banen read-giel-read, 2:1:2.*

De kleuren komme út it wapen fan Wynjewâld.

## Symbolyk

* Giele baan: ferwiist nei de sânrêge wêr't it doarp op leit.
* Twa reade banen: ferwize nei de twa eardere doarpen Weinterp en Duerswâld dy't yn 1974 gearfoege binne ta Wynjewâld. De kleur read ferwiist nei de heide yn de omkriten fan it doarp.
* Blau fjild: ferwiist nei De Boarn en de Opsterlânske Kompanjonsfeart.
* Klaverblêd: ferwiist nei de hjoeddeiske boerebedriuwen.

## Sjoch ek

Ofbyld:Wijnjewoude wapen.svg|link=Bestand:Wijnjewoude_wapen.svg|alt=Wapen van Wijnjewoude|Wapen fan Wynjewâld
Ofbyld:Flag of Opsterland.svg|Flagge fan Opsterlân
Wapen fan De Gaastmar

It **wapen fan De Gaastmar** is it wapen fan it doarp De Gaastmar, yn de Fryske gemeente Súdwest-Fryslân. It wapen waard yn 1991 registrearre.

## Beskriuwing
De blazoenearring fan it wapen is:

*Yn sinopel in gouden iel, pleatst yn S-foarm, mei de sturt nei boppen en nei rjochts ûnder him trochgeande, en in frijkertier fan azuer, belein mei in leelje fan goud.*

De heraldyske kleuren binne: sinopel (grien), goud en azuer (blau).

## Symbolyk
* Iel: ferwiist nei de fiskerij fanút it doarp. De gouden kleur ferwiist nei de opbringsten fan de fiskerij.
* Leelje: oernommen út it wapen fan Wymbritseradiel, de gritenij en gemeente dêr't it doarp eartiidsk part fan wie.
* Grien fjild: ferwiist nei de greiden yn de omkriten fan it doarp. De kleur grien is keazen om it wapen te ûnderskieden fan it wapen fan Heech.

Ofbyld:Wymbritseradeel wapen.svg|link=Bestand:Wymbritseradeel_wapen.svg|alt=Het wapen van Wymbritseradeel.|Wapen fan Wymbritseradiel
Ofbyld:Heech wapen.svg|Wapen fan Heech


## Sjoch ek

Ofbyld:Gaastmeer vlag.svg|link=Bestand:Gaastmeer_vlag.svg|alt=Vlag van Gaastmeer|Flagge fan De Gaasmar
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Flagge fan De Houtigehage

De **flagge fan De Houtigehage** is de flagge fan it doarp De Houtigehage, yn de Fryske gemeente Smellingerlân. De flagge waard yn 2001 registrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*In reade hijs fan 7/15 flaggelingte en in giele flecht, oan de boppe-, en broek- en ûnderkant in râne fan 1/7 flaggehichte, fan giel om it read en fan grien ûnder en boppe it giel; yn de reade hijs, yn'e midden in ôfsnijde wite skieppekop.*

De kleuren komme út it wapen fan De Houtigehage.

## Symbolyk

* Giele fjild: ferwiist nei de sângrûn dêr't it doarp op leit.
* Reade fjild: ferwiist nei de eardere heide yn de omkriten fan it doarp.
* Skieppekop: ferwiist nei it weidzjen fan de heide troch skiep.
* Râne: ferwiist nei it diel "hage" fan de plaknamme. "Hage" betsjut smelle stripe lân. It grien ferwiist nei de greide.
* Twadieling wapen: ferwiist nei de buorskippen Fianen en Luchtenfjild dy't yn de himrik fan De Houtigehage lizze.

## Sjoch ek

Ofbyld:Houtigehage wapen.svg|link=Bestand:Houtigehage_wapen.svg|alt=Wapen van Houtigehage|Wapen fan De Houtigehage
Ofbyld:Smallingerland flag.svg|Flagge fan Smellingerlân
Wapen fan Twizel

It **wapen fan Twizel** is it wapen fan it doarp Twizel, yn de Fryske gemeente Achtkarspelen. It wapen waard yn 1999 registrearre.

## Beskriuwing
De blazoenearring fan it wapen is:

*Yn goud in swarte gaffel, fan boppe beselskippe fan in boekweetkerl, rjochts fan in rogge-ier en lofts fan in klaver, alles fan grien; in read hertskyld, belein mei in sulveren wezeling.*

De heraldyske kleuren binne: goud, sabel (swart), sinopel (grien), kiel (read) en sulver.

## Symbolyk
* Gouden fjild: ferwiist nei de sângrûn dêr't it doarp op leit.
* Gaffel: ferwiist nei de splitsing fan wegen yn Twizel.
* Boekweetkerl: ferwiist nei de pelmûne dy't yn it doarp stie.
* Rogge-ier: lofts pleatst. Westlik fan it doarp waard rogge ferboud.
* Klaver: rjochts pleatst. Eastlik fan it doarp leine de greiden.
* Wezeling: ferwiist nei de bynamme fan de bewenners fan Twizel: "wezelingen".

## Sjoch ek

Ofbyld:Twizel vlag.svg|link=Bestand:Twizel_vlag.svg|alt=Vlag van Twijzel|Flagge fan Twizel
Ofbyld:Coat of arms of Achtkarspelen.svg|Wapen fan Achtkarspelen
Flagge fan Bûtenpost

De **flagge fan Bûtenpost** is de flagge fan it doarp Bûtenpost, yn de Fryske gemeente Achtkarspelen. De flagge waard yn 1991 registrearre.

## Beskriuwing
De beskriuwing fan de flagge is:

*Read, mei in wyt krús mei in dikte fan 1/4 flaggehichte, de fertikale baan op 1/3 flaggelingte. Op it wite krús in smel grien krús fan 1/12 flaggehichte en op it krúspunt fan it wite krús safier ûnderbrutsen, dat der in grien fjouwerkant fan ûntstiet fan 1/12 flaggehichte. Yn de broektop in giele seispuntige stjer; en yn de broekhoeke in giele leelje; beide fan 1/3 flaggehichte.*

De kleuren komme út it wapen fan Bûtenpost.

## Symbolyk
* Read-wite kleurstelling: oernommen út it wapen fan Eastergoa.
* Stjer: saneamde "haadstjer", Bûtenpost is it haadplak fan Achtkarspelen.
* Leelje: symboal fan Marije, de patroanhillige fan de Marijetsjerke fan Bûtenpost.
* Skadinavysk krús: ferwiist nei de belangrykste diken dy't troch it doarp rinne: de dyk fan Grins nei Ljouwert (east-west) en de dyk fan Kollum nei Drachten (noard-súd).

Ofbyld:Oostergo wapen.svg|Wapen fan Eastergoa


## Sjoch ek

Ofbyld:Buitenpost wapen.svg|link=Bestand:Buitenpost_wapen.svg|alt=Wapen van Buitenpost|Wapen fan Bûtenpost
Ofbyld:Flag of Achtkarspelen.svg|Flagge fan Achtkarspelen
Flagge fan De Gordyk

De **flagge fan De Gordyk** is de flagge fan de flekke De Gordyk, yn de Fryske gemeente Opsterlân. De flagge waard yn 1999 registrearre.

## Beskriuwing
De beskriuwing fan de flagge is:

*Giel mei oan de flechtside reitsjende swarte broekingstrijehoeke mei in ferrin fan in skânsdwinger, wêr fan dit ferrin ynwendig seamd is fan grien, mei in seamdikte, gelyk oan 1/20 flaggehichte; de broekingstrijehoeke oan de broekside belein mei trije ikels yn de dop en trije ikeblêden, om en om, in ikel wizend nei boppen en it gehiel yn in seispas, giel fan kleur.*

De kleuren komme út it wapen fan De Gordyk.

## Symbolyk
* Seispas: ferwurking fan de iketakken út it wapen fan De Gordyk.
* Skânsdwinger: ferwiist nei de skâns dy't by De Gordyk lei.
* Griene seam fan de skânsdwinger: ferwiist nei it diel "dyk" út de plaknamme. De griene kleur ferwiist nei it gers dat in dyk of skâns begroeid.
* Swart fjild: ferwiist nei it eardere fean yn de omkriten fan it doarp.
* Giel fjild: ferwiist nei de sângrûn yn de omkriten fan it doarp.


Ofbyld:Gorredijk wapen.svg|Wapen fan De Gordyk


## Oare fariant
Der bestiet ek in fariant mei in giele flagge mei it doarpswapen en dêrboppe in swarte tekst: "GORREDIJK".
Ofbyld:Gorredijk dorpsvlag.svg|Fariant fan de flagge fan De Gordyk


## Sjoch ek

Ofbyld:Flag of Opsterland.svg|Flagge fan Opsterlân
Giovanni Reggio

**Giovanni Leone Raffaele Valerico Reggio** (Genua, 12 desimber 1888 - Dêre, 22 desimber 1972) wie in Italjaansk siler. 

Hy die trije kear mei oan de Olympyske Simmerspullen (yn 1928, 1936 en 1948). Hy waard yn Kiel Olympysk kampioen, yn de 8m R-klasse mei Bruno Bianchi, Luigi de Manincor, Domenico Mordini, Luigi Poggi en Enrico Poggi. De 8m R-klasse is in mearpersoanskielboat. It jacht hat in lingte fan ungefear 13,50 oant 15,80 meter, in breedte 2,20 oant 2,50 meter en in djipgong fan 2,00 meter; it grutseil mjit 50 m². 
Giovanni Reggio ferstoar op 22 desimber 1972, yn 'e âldens fan 84 jier.
Gregor Hradetzky

**Gregor Hradetzky** (Krems an der Donau, 31 jannewaris 1909 - Bad Kleinkirchheim, 29 desimber 1984) wie in Eastenryksk kanoër. 

Hy die yn 1936 ienris mei oan de Olympyske Simmerpullen. Hy waard yn Berlyn twafâldich Olympysk kampioen yn de K1. Yn 1938 die Hradetzky mei oan it WK yn it Sweedske Vaxholm en waard dêr tredde yn de K1

Hradetzky hie him yn 1934 oansletten by de yllegale NSDAP en de SA. Yn 1938 frege er it reguliere lidmaatskip fan de partij oan en waard mei weromwurkjende krêft oant 1 maaie fan datselde jier akseptearre. Datselde jier stapte Hradetzky oer fan de SA nei de SS. Yn 1948, nei syn weromkommen as kriichsfinzene út Amerikaanske kriichsfinzenskip, naam Hradetzky it bedriuw dat oargels boude fan syn yn 1942 ferstoarne heit oer. Yn 1979 boude er yn gearwurking mei Ronald Sharp in oargel foar it *[[Sydney Opera House]]* yn Austraalje.
Gregor Hradetzky ferstoar op 29 desimber 1984, yn 'e âldens fan 75 jier.
Homonym

Wurden binne **homonimen** as se itselde útsprutsen en skreaun wurde, mar in ferskillende betsjutting hawwe. 

In foarbyld fan in homonym wurdpear is *hurd*: ‘Dy auto rydt te hurd’ en ‘de iepen hurd baarnt mar bêst.’ By dit pear is der ferskil yn wurdsoarte, en dan falt al gau op dat it om twa ferskillende wurden giet. 

In oar foarbyld is *wyn*. ‘In lekker wyntsje’ kin gean om wyn as drank, mar kin ek de beweging, streaming fan loft betsjutte.   By ‘wyn’ is suver alles itselde: de skriuwwize, de útspraak, de wurdsoarte, it meartal en it ferlytsingswurd. Yn sa'n gefal moat der wat mear omtekst by om it te begripen: ‘sile mei in lekker wyntsje yn it seil en in lekker wyntsje yn it glês.’

Homonimen wurde gauris brûkt yn kryptyske omskriuwings.  

Foarbylden fan homonimen:
* bank – sitmeubel - finansjele ynstelling.
* kop – holle fan in bist - drinkbeker.
* lêst – fracht - net earst - hinder
* stik – diel - artikel - toanielopfiering.
* feart – gong - sleat
* ljocht – net tsjuster - net swier

## Taksonomy
Der is ek in spesjalistysk gebrûk fan de term homonym binnen de biology, spesifyk taksonomy. Dêr wurdt de term homonym brûkt foar ien namme dy't ferwiist nei twa ferskillende taksa. Om dizze situaasje op te lossen, wurdt normaal in beslút nommen om ien fan 'e twa taksa te neamen en de oare takson te werneamen. It takson dêr't de namme fan beskôge wurdt as in "senior homonym", dat wol sizze, it takson dat earst mei de oanbelangjende namme ferwiisd wurdt, mei yn 't algemien syn namme behâlde; Der moat dan lykwols in nije namme fûn wurde foar it takson wêrfan de nammejouwing beskôge wurdt as in "junior homonym".
Ernst Krebs

**Ernst Krebs** (München, 4 novimber 1906 - Gauting, 20 july 1970) wie in Dútsk kanoër, skyrinner en berchbeklimmer. 

Krebs begûn syn sportkarriêre mei skyrinnen. By de wrâldkampioenskippen Noardsk skyen yn Zakopane yn 1929 wie er bygelyks it bêste Midden-Europeaan op it 8e plak oer 18 kilometer en wie er fjouwerfâldich Dútsk kampioen yn it estafetteteam fan de *Bayerischen Skiverbandes* fan 1928 oant 1932. 

Ernst Krebs wûn it earste Europeeske kampioenskip yn de K1 oer 10.000 meter yn Praach yn 1933.
Hy die yn 1936 ienris mei oan de Olympyske Simmerpullen. Hy waard yn Berlyn twafâldich Olympysk kampioen yn de K1.

Krebs wie in fûleindich berchbeklimmer; yn 1932 oerlibbe er as klimmaat fan Toni Schmid in fal fan grutte hichte op de Großes Wiesbachhorn.

Ernst Krebs ferstoar op 20 july 1970, yn 'e âldens fan 63 jier, troch in fal ûnder syn wurk wylst er in dakgoate op de tredde ferdjipping reparearre.
Adolf Kainz

**Adolf Kainz** (Linz, 5 juny 1903 - 12 july 1948) wie in Eastenryksk kanoër. 

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen yn de K2 tegearre mei Alfons Dorfner. Yn 1938 die Kainz mei oan it WK yn it Sweedske Vaxholm en waard dêr mei Karl Maurer tredde yn de K2. Hy naam mei dit WK lykwols diel ûnder de flagge fan Nazy-Dútslân om't Dútslân earder dat jier Eastenryk anneksearre hie.
Adolf Kainz ferstoar hommels op 12 july 1948, yn 'e âldens fan 45 jier.
Alfons Dorfner

**Alfons Dorfner** (Lembach im Mühlkreis, 27 jannewaris 1911 - Linz, 22 jannewaris 1982) wie in Eastenryksk kanoër. 

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen yn de K2 tegearre mei Adolf Kainz. Dorfners karriêre waard ûnderbrutsen troch de Twadde Wrâldkriich. Hy ferfette letter syn training, mar waard by in training op de Donau yn 1948 delsketten en rekke dêrtroch slim ferwûne. Hy werstelde folslein, mar prestearre net mear lykas foarhinne. Nei syn sportkarriêre gie Dorfner as bakker oan it wurk
Alfons Dorfner ferstoar op 22 jannewaris 1982, yn 'e âldens fan 70 jier.
Wapen fan Terbant

It **wapen fan Terbant** is it wapen fan it doarp Terbant, yn de Fryske gemeente It Hearrenfean. It wapen waard yn syn hjoeddeiske foarm yn 2000 registrearre.

## Skiednis
It wapen komt fan in nachtmielbeker út de Aenjewierder Tsjerke. Dizze beker komt út de 17e iuw. Om't de wapens siswizen yn it Latyn befetsje, kin de skriuwer mooglik in geastlike wêze. Hoewol't it wapen al in skoft bekend wie, waard it yn 2000 offisjeel registrearre op inisjatyf fan Pleatslik Belang.

## Beskriuwing
De blazoenearring fan it wapen is:

*Yn swart in harsenplasse, rêstend op twa krúste bonken, alles fan sulver, mei út de eachholten hieltyd trije stâle nôtieren fan grien. Wapenspreuk: op in wyt lint yn swarte kapitalen: "Resurrectio" (Weeropstanning).*

De heraldyske kleuren binne: sabel (swart), sulver en sinopel (grien).

## Sjoch ek

Ofbyld:Coat of arms of Aengwirden.svg|Wapen fan Aenjewier
Ofbyld:Heerenveen wapen.svg|Wapen fan It Hearrenfean
Ofbyld:Luinjeberd wapen.svg|Wapen fan Lúnbert
Ofbyld:Tsjalbert wapen.svg|Wapen fan Tsjalbert
Ofbyld:Gersleat wapen.svg|Wapen fan Gersleat
Ofbyld:Gersloot polder wapen.svg|Wapen fan Gersleat-Polder